
REPUBLIKA HRVATSKA
MEĐIMURSKA ŽUPANIJA
OPĆINA KOTORIBA 
KLASA: 320-01/26-01/04
URBROJ: 2109-9-2-26-4
Kotoriba, 10. kolovoza 2026. 

Na temelju članka 44. Statuta Općine Kotoriba („Službeni glasnik Međimurske županije“ br. 5/21 i 5/23) i Pravilnika o uvjetima, kriterijima i načinu ostvarenja prava na poticaj za Očuvanje pčelinjeg fonda na području Općine Kotoriba ( „Službeni glasnik Međimurske županije“ br. 11/25) te Programa potpora poljoprivredi Općine Kotoriba za 2026. godinu – pčelarstvo ( KLASA: 320-01/26-01/04, URBROJ: 2109-9-26-2 od 29. lipnja 2026.) na koji je Ministarstvo poljoprivrede, šumarstva i ribarstva dalo mišljenje 2. srpnja 2026. godine (KLASA: 320-01/26-01/05, URBROJ: 2109-9-26-1 zaprimljeno 17. srpnja 2026. godine) 


J A V N I  P O Z I V za dodjelu potpore male vrijednosti u poljoprivredi 
za Očuvanje pčelinjeg fonda na području Općine Kotoriba u 2026. godini 

1. PREDMET JAVNOG POZIVA 
[bookmark: _Hlk49235821]Podnošenje Zahtjeva za potporu za očuvanje pčelinjeg fonda u Općini Kotoriba s ciljem održavanja i povećavanja broja pčelinjih zajednica.
Potpora se dodjeljuje za prehranu osnovnog stada u pčelarstvu ili prihranu pčelinjih zajednica u svrhu održavanja matičnog stada. 
Subvencionirati će se troškovi namijenjeni za 
Prihranu osnovnog stada ili pčelinjih zajednica u iznosu od 10,00 eura po košnici.
Za provođenje ovog Javnog poziva osigurana su sredstva u Proračunu Općine Kotoriba u 2026. godini PROGRAM 1006 POTPORA POLJOPRIVREDI, A 100601 SUBVENCIJE U POLJOPRIVREDI, stavka Potpora pčelarstvu. 

2. KORISNICI SREDSTAVA 
Prihvatljivi Korisnici poticajnih sredstava temeljem ovoga Pravilnika su obiteljska poljoprivredna gospodarstva, pravne i fizičke osobe koje se bave uzgojem pčela, imaju sjedište na području Općine Kotoriba i ispunjavanju sljedeće opće uvjete:
· da su podmirili sve dospjele obveze prema Općini Kotoriba
· da su podmirili sve dospjele obveze po osnovi javnih davanja o kojima evidenciju vodi Porezna uprava

Ukupni iznos potpora male vrijednosti dodijeljen pojedinom korisniku ne smije prijeći iznos od 50.000,00 EUR unazad tri fiskalne godine (predmetna i prethodne dvije fiskalne godine) od dana podnošenja zahtjeva, te se ta gornja granica primjenjuje bez obzira na oblik potpore ili svrhu potpore i bez obzira na izvor javnih sredstava i program po kojem je potpora dodijeljena.

Podnositelj zahtjeva mora u zahtjevu popuniti izjavu o iznosima dodijeljenih potpora male vrijednosti u sektoru poljoprivrede iz drugih izvora. 

Podnositelj zahtjeva nema pravo na potporu za koju je podnio zahtjev ukoliko je za istu primio potporu iz drugih izvora.

Podnositelji zahtjeva mogu podnijeti zahtjeve za dodjelu različitih potpora, ali potporu mogu ostvariti po samo jednoj osnovi u tekućoj godini.

3. PODNOŠENJE ZAHTJEVA 
Prijavu ( ZAHTJEV) popunjava/podnosi nositelj pravne osobe ili fizička osoba, pčelar.  Prijava se popunjava elektronski ili čitko velikim tiskanim slovima te mora sadržavati sve tražene podatke u obrascu Zahtjeva. 
Uz Zahtjev potrebno je priložiti: 
1. Presliku osobne iskaznice
2. Potvrdu o nepostojanju poreznog duga  
[bookmark: _GoBack]3. Potvrda Hrvatskog pčelarskog saveza o broju košnica
Svi prilozi podnose se u neovjerenoj preslici. 

Ovaj javni poziv otvoren je do 11. rujna 2026. godine. 

Prijava za dodjelu potpora ( Zahtjev i prilozi) podnose se poštom ili osobno na adresu : Općina Kotoriba, Ulica kralja Tomislava 100, 40329 Kotoriba  u zatvorenoj omotnici ili putem službene e-mail adrese : opcina@kotoriba.hr sa naznakom „Očuvanje pčelinjeg fonda na području Općine Kotoriba“  u naslovu e-maila odnosno na omotnici prijave. 



4. PROCEDURA DODJELE POTPORE
Zahtjevi se obrađuju prema redoslijedu podnesene prijave prema uvjetima iz ovog Javnog poziva. Provedba ovog Programa ne predstavlja upravni postupak i u procesu odobravanja, odnosno odbijanja zahtjeva, ne izdaju se upravni akti. 
Administrativnu kontrolu zahtjeva provodi Povjerenstvo za dodjelu potpora u pčelarstvu imenovano Pravilnikom.  Povjerenstvo utvrđuje pravovremenost, potpunost prijave, udovoljavanje uvjeta iz Javnog poziva te iznos potpore. Potpore se isplaćuju najkasnije do kraja mjeseca listopada 2026. godine 
5. OSTALE ODREDBE
Ovaj javni poziv objavljuje se na službenoj mrežnoj stranici Općine Kotoriba. 

                                                                          JEDINSTVENI UPRAVNI ODJEL 

